b'\n_START_ARTICLE_\nMirko Popovi\xc4\x8d\n_START_SECTION_\n\xc5\xa0olanje\n_START_PARAGRAPH_\nOd leta 1972 do 1976 je hodil v gimnazijo v Ko\xc4\x8devju, \xc5\xa1olanje je zaklju\xc4\x8dil z najvi\xc5\xa1jo ooceno._NEWLINE_Na Fakulteti za sociologijo, politi\xc4\x8dne vede in novinarstvo je \xc5\xa1tiri leta in pol \xc5\xa1tudiral ssociologijo, raziskovalno \xe2\x80\x93 analiti\xc4\x8dna smer. _NEWLINE_Magistrski \xc5\xa1tudij je v kon\xc4\x8dni fazi opravil oktobra 1985 do septembra 1986 na oddelku za informacijske vede na Univerzi v Sheffieldu v Zdru\xc5\xbeenem kraljestvu. Za magistrsko nalogo je dobil najvi\xc5\xa1jo mo\xc5\xbeno oceno._NEWLINE_Na Univerzi v Sheffieldu je dokon\xc4\x8dal tudi doktorski \xc5\xa1tudij, julija 1991._NEWLINE_Tako je postal prvi doktor informacijskih znanosti v Sloveniji._NEWLINE_V doktorski disertaciji je prou\xc4\x8dil sodobne, nekonvencionalne pristope v iskanju dokumentov v tekstovnih oziroma bibliografskih podatkovnih zbirkah.\n_START_SECTION_\nDelo\n_START_PARAGRAPH_\nVe\xc4\x8dji del svojega poklicnega dela je Mirko Popovi\xc4\x8d opravil v NUK. Tu je od aprila 1983 do usodnega jutra 3. oktobra 1992 prehodil pot od sodelovca Bibliotekarskega raziskovalnega centra in vodja Enote za razvoj knji\xc5\xbeni\xc4\x8darstva do pomo\xc4\x8dnika ravnatelja in ravnatelja NUK._NEWLINE_Skup\xc5\xa1\xc4\x8dina Republike Slovenije je Mirka Popovi\xc4\x8da imenovala za ravnatelja NUK 23. septembra 1992. Mirko Popovi\xc4\x8d je bil ravnatelj 10 dni, preminul je v prometni nesre\xc4\x8di 3. oktobra 1992._NEWLINE_Mirko Popovi\xc4\x8d je sodeloval tudi v visoko\xc5\xa1olskem \xc5\xa1tudiju. Od 1988 je bil asistent za podro\xc4\x8dje bibliotekarstva na Filozofski fakulteti in za podro\xc4\x8dje dru\xc5\xbeboslovne informatike na Fakulteti za dru\xc5\xbebene vede. _NEWLINE_Na Oddelku za bibliotekarstvo Filozofske fakultete je vodil predmet Bibliometrija, v \xc5\xa1tudijskem letu 1991 / 1992 pa predmet Sodobna organiziranost bibliotekarstva in informatika. _NEWLINE_Bil je tudi izvoljen v naziv docenta._NEWLINE_Biografija Mirka Popovi\xc4\x8da je kljub njegovi mladosti obse\xc5\xbena. _NEWLINE_Sestavljajo jo tri samostojne publikacije z znanstveno raziskovalnega podro\xc4\x8dja, devet samostojnih ali skupinskih \xc4\x8dlankov v znanstvenih revijah, deset \xc4\x8dlankov v strokovnih revijah, \xc5\xa1est referatov na strokovnih posvetovanjih in \xc5\xa1tirje poljudni \xc4\x8dlanki. Vse to v doma\xc4\x8di ter tuji periodiki.\n_START_SECTION_\nObjave, pomembna dela\n_START_PARAGRAPH_\n1.Znanstveno razsikovalna dela_NEWLINE_1.1.Samostojne publikacije_NEWLINE_1.Mirko Popovi\xc4\x8d: The Relevance of the Social Sciences to Artificial Inteligence and Expert Systems. MA Thesis, University of Sheffield, 1986, 138 str._NEWLINE_2.Mirko Popovi\xc4\x8d: \xc5\xa0tudij uporabnikov kot izhodi\xc5\xa1\xc4\x8de za opredelitev ciljev in evalvacijo dejavnosti Narodne in univerzitetne knji\xc5\xbenice v Ljubljani. Poro\xc4\x8dilo o razskovalnem projektu Mnenja uporabnikov o delovanju NUKa. NUK: Ljubljana, 1988, 212 str._NEWLINE_3.Mirko Popovi\xc4\x8d: Implementation of a Slovene Language \xe2\x80\x93 Based Free \xe2\x80\x93 Text Retrival System. PhD Thesis, University of Sheffield, 1991, 268 str._NEWLINE_1.2.\xc4\x8clanki v znanstvenih revijah_NEWLINE_1.Mirko Popovi\xc4\x8d, Melita Ambro\xc5\xbei\xc4\x8d, Primo\xc5\xbe Ju\xc5\xbeni\xc4\x8d: Nekaj zna\xc4\x8dilnosti razvoja slovenskega knji\xc5\xbeni\xc4\x8darstva  v novej\xc5\xa1em obdobju. Ob kvantitativni analizi \xc4\x8dlankov in referenc v reviji Knji\xc5\xbenica za obdobje 1974 \xe2\x80\x93 1983. \xe2\x80\x93 Knji\xc5\xbenica, 28(1984)3-4,str. 167-198. \xe2\x80\x93 ISSN 0023\xe2\x80\x932424._NEWLINE_2.Mirko Popovi\xc4\x8d: Potencial umetne inteligence in ekspertnih sistemov z vidika dru\xc5\xbeboslovja (I). \xe2\x80\x93 Teorija in praksa, 24(19877, str. 936-944. \xe2\x80\x93 ISSN 0040-3598._NEWLINE_3.Mirko Popovi\xc4\x8d: Potencial umetne inteligence in ekspertnih sistemov z vidika dru\xc5\xbeboslovja (II). Teorija in praksa, 24(1987)8-9, str. 1192-1199. \xe2\x80\x93ISSN 0040-3598._NEWLINE_4.Mirko Popovi\xc4\x8d: Pomen umetne inteligence in ekspertnih sistemov za knji\xc5\xbeni\xc4\x8dno- informacijsko dejavnost. _ Knji\xc5\xbenica, 31(1987)2-3, str. 34-57. \xe2\x80\x93ISSN 0023-2424._NEWLINE_5.Mirko Popovi\xc4\x8d: Statistically-based approach to document retrical. \xe2\x80\x93 IRCHIE Bulletin, 15(1989)3-4, str. 51-63. \xe2\x80\x93 ISSN 0351-0123._NEWLINE_6.Mirko Popovi\xc4\x8d: Sodobni trendi v iskanju dokumentov. \xe2\x80\x93 Knji\xc5\xbenica, 34(1990)1-2, str. 9-32. \xe2\x80\x93ISSN 0023-2424._NEWLINE_7.Mirko Popovi\xc4\x8d: INSTRUCT \xe2\x80\x93 eksperimentalni sistem za iskanje informacij. \xe2\x80\x93 Knji\xc5\xbenica, 34(1990)4, str. 29-51. \xe2\x80\x93ISSN 1123-2424._NEWLINE_8.Mirko Popovi\xc4\x8d, Peter Willet: Processing of documents and queries in a Slovene language free text retrival system. \xe2\x80\x93 Literary and Linguistic Computing, 5(1990)2, str. 182-190.- ISSN 1268-1145._NEWLINE_2.Strokovna dela_NEWLINE_2.1.\xc4\x8clanki v strokovnih revijah_NEWLINE_1.Mirko Popovi\xc4\x8d: Nekatera izhodi\xc5\xa1\xc4\x8da visoko\xc5\xa1olskega \xc5\xa1tudija knji\xc5\xbeni\xc4\x8darstva. Ob primerjavi visoko\xc5\xa1olskega \xc5\xa1tudija knji\xc5\xbeni\xc4\x8darstva v Zvezni republiki Nem\xc4\x8diji in v Nem\xc5\xa1ki demokrati\xc4\x8dni republiki. \xe2\x80\x93 Knji\xc5\xbenica, 26(1982)1-2, str. 53-62. \xe2\x80\x93 ISSN 0023-2424._NEWLINE_2.Jelka Gazvoda, Mirko Popovi\xc4\x8d: NUK uveljavlja referalno dejavnost na podro\xc4\x8dju bibliotekarstva. Signalne informacije iz bibliotekarske periodike in priro\xc4\x8dna knji\xc5\xbenica strokovnega in znanstveno- raziskovalnega centra NUK. \xe2\x80\x93 Knji\xc5\xbenica, 28(1984)1, str. 117-123. \xe2\x80\x93 ISSN 0023-2424._NEWLINE_3.Mirko Popovi\xc4\x8d: Knji\xc5\xbenice in uporaba nove informacijske tehnologije. \xe2\x80\x93 Knji\xc5\xbenica, 29(1985)1, str. 5-9.- ISSN 0023-2424._NEWLINE_4.Mirko Popovi\xc4\x8d: Povezovanje knji\xc5\xbenic v knji\xc5\xbeni\xc4\x8dno- informacijskem sistemu Slovenije. \xe2\x80\x93 Obvestila republi\xc5\xa1ke mati\xc4\x8dne slu\xc5\xbebe, 1987, \xc5\xa1t. 1-2, str. 5-25. \xe2\x80\x93 ISSN 0350-3577._NEWLINE_5.Mirko Popovi\xc4\x8d: Evalvacija knji\xc5\xbeni\xc4\x8dno- informacijske dejavnosti \xe2\x80\x93 Organizacija in kadri, 21(1988)3-4, str. 313-323. \xe2\x80\x93 ISSN 0350-1531._NEWLINE_6.Mirko Popovi\xc4\x8d: \xc5\xa0tudij uporabnikov v NUK-u. \xe2\x80\x93 Knji\xc5\xbenica, 32(1988)3-4. str. 1-28. \xe2\x80\x93 ISSN 0023-2424._NEWLINE_7.Mirko Popovi\xc4\x8d: Nekateri sociolo\xc5\xa1ki vidiki prehoda \xc2\xbbinformacijsko dru\xc5\xbebo\xc2\xab. \xe2\x80\x93 Informatologia Yugoslavica, 20(1988)3-4. 171-177. \xe2\x80\x93 ISSN 0096-9483._NEWLINE_8.Mirko Popovi\xc4\x8d: Informacija kot splo\xc5\xa1na dru\xc5\xbebena potreba in tr\xc5\xbeno blago. \xe2\x80\x93 Teorija in praksa, 27(1990)1-2. str. 78-80. \xe2\x80\x93 ISSN0040-3598._NEWLINE_9.Mirko Popovi\xc4\x8d: Yugoslavia (Library and information services). \xe2\x80\x93 Journal of Documentation, 47(1991)2, str. 199-203. \xe2\x80\x93 ISSN 0022-0418._NEWLINE_10.Mirko Popovi\xc4\x8d: Evalvacija sistemov za iskanje informacij: nekatera metedolo\xc5\xa1ka izhodi\xc5\xa1\xc4\x8da na primeru evalvacije algoritma za avtomatsko krnenje slovenskih besed. \xe2\x80\x93 Knji\xc5\xbenica, 35(1991)2-3, str. 101-122.- ISSN 0023-2424._NEWLINE_2.2.Referati s strokovnih sre\xc4\x8danj_NEWLINE_1.Mirko Popovi\xc4\x8d: Knji\xc5\xbenice in uporaba nove informacijske tehnologije. V: Informacijska tehnologija i produktivnost u informacijskoj djelatnosti (ur.: M. Kr\xc5\xbeak, J. \xc5\xa0kvorc). \xe2\x80\x93 Zagreb: Referalni centar Sveu\xc4\x8dili\xc5\xa1ta u Zagrebu, 1985, str. 115-118._NEWLINE_2.Mirko Popovi\xc4\x8d: Evalvacija knji\xc5\xbeni\xc4\x8dno- informacijske dejavnosti. \xe2\x80\x93 V: Vloga knji\xc5\xbenic pri posredovanju znanja (ur: S. Bahor). Strokovno posvetovanje ZBDS, Bled, 1.-2. okt. 1987. \xe2\x80\x93 Ljubljana, ZBDS 1987, 18.str._NEWLINE_3.Mirko Popovi\xc4\x8d: Evalvacija dejavnosti univerznih knji\xc5\xbenic. \xe2\x80\x93 V: Dolgoro\xc4\x8dni razvoj visokega \xc5\xa1olstva v SR Sloveniji (ur.: B. Mihevc).  Strokovni posvet UEK v Ljubljani in Univerze v Mariboru, Kr\xc5\xa1ko, 19.- 20. nov. 1987, 10 str._NEWLINE_4.Mirko Popovi\xc4\x8d: \xc5\xa0tudij uporabnikov kot izhodi\xc5\xa1\xc4\x8de za opredelitev ciljev in evalvacijo dejavnosti Narodne in univerzitetne knji\xc5\xbenice v Ljubljani. \xe2\x80\x93 V: Uporabniki in knji\xc5\xbenice. Strokovni posvet Zveze dru\xc5\xa1tev bibliotekarskih delavcev Jugoslavije (ur.: J. Gazvoda), Bled, 21.-23. 4. 1988, str. 75-89. \xe2\x80\x93 ISBN 86-7265-006-9._NEWLINE_5.Mirko Popovi\xc4\x8d: Umetna inteligenca in ekspertni sistemi ter nujen pomen za knji\xc5\xbeni\xc4\x8dno- informacijsko dejavnost. \xe2\x80\x93 V: Nau\xc4\x8dna iztra\xc5\xbeivanja u bibliotekartsvu (ur.: dr. Lj. Djordjevi\xc4\x87), Beograd, 1988, str. 154-185._NEWLINE_6.Mirko Popovi\xc4\x8d: Sodobni trendi v iskanju dokumentov. \xe2\x80\x93 V: Bibliotekartsvo: tradicija i promene. Strokovni posvet Zveze dru\xc5\xa1tev bibliotekarskih delavcev Jugoslavije (ur.: D. Bala\xc5\xbeic), Arandjelovac, maj 1990, str. 55-66._NEWLINE_3.Poljudni \xc4\x8dlanki_NEWLINE_1.Primo\xc5\xbe Ju\xc5\xbeni\xc4\x8d, Mirko Popovi\xc4\x8d: Oblikovanje enotnega KIS v SFRJ. Ob 10. skup\xc5\xa1\xc4\x8dini Zveze bibliotekarskih dru\xc5\xa1tev Jugoslavije v Opatiji. \xe2\x80\x93 Delo \xe2\x80\x93 Knji\xc5\xbeevni listi, 26(1984)86, str. 7. \xe2\x80\x93 ISSN 0350-7521._NEWLINE_2.Ivan Kani\xc4\x8d, Mirko Popovi\xc4\x8d: Mikrora\xc4\x8dunalnik v knji\xc5\xbenicah in INDOK centrih. \xe2\x80\x93 Moj mikro, 1(1984)5, str. 18-19. \xe2\x80\x93 ISSN 0352-4833._NEWLINE_3.Mirko Popovi\xc4\x8d: Zabrisane meje med knji\xc5\xbeni\xc4\x8darsko in informacijsko dejavnostjo. \xe2\x80\x93 Na\xc5\xa1i azgledi, 34(1984)5, str. 152-153. \xe2\x80\x93 ISSN 0547-3276._NEWLINE_4.Mirko Popovi\xc4\x8d: NUK z novim ra\xc4\x8dunalnikom obogatil svojo ponudbo. \xe2\x80\x93 Delo, 16.januar 1992, str. 7.'